CELEX: 52011XG0122(01)
Language: da
Date: 2011-01-22
Title: Rådets konklusioner om Den Europæiske Revisionsrets særberetning nr. 4/2010: »Er mobilitetsordningen under Leonardo da Vinci-programmet udformet og forvaltes den på en sådan måde, at den vil kunne føre til effektive resultater?«

22.1.2011   
            
            
               DA
            
            
               Den Europæiske Unions Tidende
            
            
               C 22/1
            
         Rådets konklusioner om Den Europæiske Revisionsrets særberetning nr. 4/2010:
   »Er mobilitetsordningen under Leonardo da Vinci-programmet udformet og forvaltes den på en sådan måde, at den vil kunne føre til effektive resultater?«
   2011/C 22/01
   RÅDET FOR DEN EUROPÆISKE UNION,
   DER HENVISER TIL Rådets konklusioner om forbedring af gennemgangen af Revisionsrettens særberetninger i forbindelse med meddelelsen af decharge (1),
   DER MINDER OM, at Leonardo da Vinci er et delprogram under handlingsprogrammet for livslang læring (2007-2013), som Europa-Kommissionen har det overordnede ansvar for at gennemføre og overvåge i samarbejde med de nationale myndigheder,
   OG SOM ERKENDER, at mobilitetsprojekter udgør den største del af dette delprogram,
   
               1.
            
            
               HILSER Revisionsrettens særberetning nr. 4/2010 og dens vurdering af udformningen og forvaltningen af Leonardo da Vinci-mobilitetsordningen under handlingsprogrammet for livslang læring (2) VELKOMMEN,
            
         
               2.
            
            
               NOTERER SIG Europa-Kommissionens svar, der ledsager beretningen,
            
         
               3.
            
            
               PÅSKØNNER de foranstaltninger, som allerede er iværksat for at forbedre Kommissionens tilgang til forvaltning af Leonardo da Vinci-programmet,
            
         
               4.
            
            
               ANERKENDER Revisionsrettens generelle konklusion om, at, selv om der er behov for en større indsats for at få Leonardo da Vinci-mobilitetsordningen til at fungere bedre, kunne ordningens udformning og forvaltning faktisk føre til effektive resultater,
            
         
               5.
            
            
               MEN TILSLUTTER SIG OGSÅ anbefalingerne i Revisionsrettens beretning og OPFORDRER KOMMISSIONEN TIL i forbindelse med såvel de nuværende som fremtidige programmer:
               
                           a)
                        
                        
                           at forbedre rapporteringssystemerne vedrørende Leonardo da Vinci-programmets resultater og indføre et omfattende system til at måle dets effekt og samtidig minimere den samlede administrative byrde, bl.a. ved at færdiggøre de relevante applikationer og værkstøjer uden yderligere forsinkelse
                        
                     
                           b)
                        
                        
                           at give de nationale myndigheder mere kvalitativ feedback for at få en klar vurdering af den nationale gennemførelse og fremhæve styrker og svagheder
                        
                     
                           c)
                        
                        
                           at forbedre bedømmelsen af ansøgninger, f.eks. ved at videreudvikle evaluatorernes bedømmelseshåndbog og ved at evaluere omkostningseffektiviteten af at kontrollere bedømmelser af ansøgninger under de kontrolbesøg vedrørende kvalitet og effekt, som den aflægger i deltagerlandene
                        
                     
                           d)
                        
                        
                           at forbedre sit system for kontrol af kvalitet og effekt og koordinere det med de nationale kontorers årlige aktivitetsrapportering og samtidig bestræbe sig på at undgå at øge deres arbejdsbyrde
                        
                     
                           e)
                        
                        
                           at afpasse arbejdsprogrammets struktur efter strukturen i den årlige rapport, så det er muligt at sammenholde resultaterne med den planlagte præstation
                        
                     
                           f)
                        
                        
                           at undersøge mulighederne for at sikre et brugervenligt og effektivt værktøj til partnersøgning med henblik på at gøre det lettere for andre landes deltagere at finde ophold
                        
                     
                           g)
                        
                        
                           senest i juni 2012 at underrette Rådet om de fremskridt, der er gjort med at gennemføre disse anbefalinger,
                        
                     
         
               6.
            
            
               OPFORDRER SÅVEL MEDLEMSSTATERNE SOM KOMMISSIONEN til at tage hensyn til særberetningens anbefalinger i den større sammenhæng af forberedelsen af og drøftelserne om næste generation af EU-programmer på uddannelsesområdet.
            
         
      (1)  7515/00 FIN 127 af 3.4.2000 + COR 1 af 12.4.2000.
   
      (2)  Særberetning nr. 4/2010: Er mobilitetsordningen under Leonardo da Vinci-programmet udformet, og forvaltes den på en sådan måde, at den vil kunne føre til effektive resultater? (14619/10 FIN 452 EDUC 160 SOC 624 af 7.10.2010).